stanford-oval/wikipedia huggingface dataset:
ארה כחולת-גרון

| ארה כחולת-גרון |
| --- | --- |

מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תוכאים
תת־סדרה:: תרופודה
משפחה:: תוכיים
סוג:: ארה
מין:: ארה כחולת-גרון
שם מדעי
 Ara glaucogularis ‏Dabbene, 1921
תחום תפוצה


ארה כחולת-גרון (שם מדעי: Ara glaucogularis) הוא מין של תוכי מהסוג ארה, המצוי בסכנת הכחדה בטבע. תפוצתו כיום אנדמית רק לצפון-מרכז בוליביה, בה הוא חי ביערות גשם וסוואנה טרופי. המין הצטמטם בהדרגה בטבע, לאחר תחרות על מקום קינון, טריפה וצמצום בית גידול, אשר הוחמר על ידי ציד של הילידים ולכידה לסחר בחיות מחמד. כמו כן הוא מאוים מבירוא יערות, מינים פולשים, מחלות פולשות.
הארה חיה כיום בעיקר ביאנוס דה מוסוס, בקרבת טרינידד כשישנם כמה תוכניות שימור עבורה. היא מין מוגן בבוליביה, בה חיים בטבע כ-208–303 פרטים.
ארה זו דומה מאוד למין ארה כחולה-צהובהובעבר נחשבה לתת-מין שלה, אך היא הועברה למין נפרד ב- עקב מספר הבדלים.
אורך התוכי כ-85 ס"מ, לרבות נוצות הזנב והוא בעל מוטת כנפיים כ-90 ס"מ. 750 גרם בנקבות ו-950 גרם בזכרים שמעט גדולים יותר, כשפרטים גדולים מגיעים למשקל 1,100 גרם. עם זאת בשאר המראה שני הזוויגים דומים ולשניהם כסות נוצות צהובה-כחולה בעוד הפנים לבנות. המקור שחור והסנטר והלחיים כחולים כהים וגם קצוות הכנפיים. המין נבדל מהארה הכחולה-צהובה בעיקר בגרון הכחול כהה הפרוש יותר, לעומת שחור וכן בכיפת המצח הכחולה ולא ירוקה.
תוכי זה מתרבה לרוב פעם בשנה ומקנן על עצים גבוהים בטבע ומטיל בקן אחת עד שלוש ביצים. שני ההורים שומרים על ילדיהם עד לבגרותם, כעבור שנה. ההוא מגיע לבגרות מינית בערך בגיל 5 שנים.
הערות שוליים

↑  ארה כחולת-גרון באתר הרשימה האדומה של IUCN
אספת לונדון

| --- | --- |
 מדינה:  הממלכה המאוחדת 
 הרכב
 מספר מושבים:  25
 
 מפלגת הלייבור  (11)  שמרנים (8)  הירוקים (3)  לונדון אחת-מפלגת העצמאות (1)  הליברל-דמוקרטים (2)
 בחירות
 שיטת בחירות:  AMS
 בחירות קודמות:  2 במאי 2024
 בחירות הבאות:  מאי 2028
 משכן
  
 לונדון
 אתר אינטרנט
 אתר רשמי
 
אולם אספת לונדון בבניין עיריית לונדון.
אספת לונדון (באנגלית: London Assembly) היא גוף נבחר המהווה חלק מרשות לונדון רבתי. אספה זו מבקרת את פעולותיו של ראש העיר של לונדון. האספה יכולה, ברוב של שני שלישים, לשנות את התקציב השנתי של רשות לונדון רבתי (שנקבע על ידי ראש העיר). כמו כן תפקיד האספה לבקר את פעולות ראש העיר, ולפרסם דוחות ביקורת והמלצות.
האספה הוקמה בשנת 2000 והיא ממוקמת בבניין עיריית לונדון, בגדה הדרומית של נהר התמזה, בסמוך לגשר טאוור.
הרכב האספה

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה. הסיבה היא ההרכב השתנה לאחר בחירות 2021..
באספת לונדון 25 חברים הנבחרים מדי ארבע שנים (במקביל לבחירות לראש עיריית לונדון). לונדון מחולקת ל-14 רובעי בחירה, שבכל אחד מהם נבחר נציג אחד במועצה. 11 חברים נוספים נבחרים בבחירות שנערכות בכל לונדון רבתי על בסיס מפלגתי. אחוז החסימה בהצבעה על בסיס מפלגתי הוא 5%.
|  | מפלגה | מושבים> 2000 | מושבים> 2004 | מושבים> 2008 | מושבים> 2012 | מושבים> 2016 | אספה נוכחית (2021) | אספה נוכחית (2021) | אספה נוכחית (2021) | אספה נוכחית (2021) | אספה נוכחית (2021) | אספה נוכחית (2021) | אספה נוכחית (2021) | אספה נוכחית (2021) | אספה נוכחית (2021) |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | שמרנים | 9 | 9 | 11 | 9 | 8 | 9/25 |  |  |  |  |  |  |  |  |
|  | מפלגת הלייבור | 9 | 7 | 8 | 12 | 12 | 11/25 |  |  |  |  |  |  |  |  |
|  | הליברל-דמוקרטים | 4 | 5 | 3 | 2 | 1 | 2/25 |  |  |  |  |  |  |  |  |
|  | הירוקים | 3 | 2 | 2 | 2 | 2 | 3/25 |  |  |  |  |  |  |  |  |
|  | לונדון אחת-מפלגת העצמאות¹ | 0 | 2 | 0 | 0 | 2 | 0 |  |  |  |  |  |  |  |  |
|  | המפלגה הלאומית הבריטית | 0 | 0 | 1 | 0 | 0 | 0 |  |  |  |  |  |  |  |  |
¹ שני חברי מפלגת לונדון אחת נבחרו מתוך רשימת מפלגת העצמאות של הממלכה המאוחדת אולם בבחירות 2005 הובסו על ידי מפלגת וריטאס ובשנת 2005 הקימו מפלגה עצמאית בשם לונדון אחת, ב-2016 זכו נציגי מפלגת העצמאות בשני מושבים
הרכב האספה > חברים לפי אזורי בחירה

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
בחירות 2000
בחירות 2004
בחירות 2008
בחירות 2012
בחירות 2016
בחירות 2021
| מחוז בחירה | חבר | מפלגה |
| --- | --- | --- |
| בארנט וקמדן | אן קלארק | מפלגת הלייבור |
| בקסלי וברומלי | פטר פורטון | המפלגה השמרנית |
| ברנט והארו | קרוני הירפש | מפלגת הלייבור |
| סיטי ומזרח | אנמש דיסאי | מפלגת הלייבור |
| קרוידון וסאטון | נייל גראט | המפלגה השמרנית |
| אילינג והילינגדון | אנקור סהוטה | מפלגת הלייבור |
| אנפילד והארינגיי | ג'ואן מק-קרטני | מפלגת הלייבור |
| גריניץ' ולואישהאם | לן דובל | מפלגת הלייבור |
| האברינג ורדברידג' | קייט פרינס | המפלגה השמרנית |
| למבת' וסאת'ק | מרינה אחמד | מפלגת הלייבור |
| מרטון ווונדסוורת' | לאון קופר | מפלגת הלייבור |
| צפון מזרח | סאם מומה | מפלגת הלייבור |
| דרום מזרח | ניקולס רוג'ר | המפלגה השמרנית |
| מערב מרכז | טוני דווניש | המפלגה השמרנית |
| חברים נוספים: | סייאן ברי קרוליין פידגון קרוליין ראסל שאון ביילי אנדרו בוף ג'ק פולנסקי סוזאן הול אלי בקר הינה בוחרי סקינה שייך אמה בסט | הירוקים הליברל-דמוקרטים הירוקים המפלגה השמרנית המפלגה השמרנית הירוקים המפלגה השמרנית מפלגת הלייבור הליברל-דמוקרטים מפלגת הלייבור המפלגה השמרנית |
נכון לשנת 2021
הרכב האספה > חברים שנבחרו בעבר על בסיס מפלגתי

הליברל-דמוקרטים: לורד גראהם טופ, הברונית סאלי המווי, מייקל טופרי, די דוקי, ג'ף פופ.
הלייבור - ניק גברון, מוראד קוורשי.
הירוקים - ג'ני ג'ונס, דארן ג'ונסון.
לונדון אחת - דמיאן הוקני, פיטר הולם-קרוס.
בחירות, 2000 – 2021, משמאל לימין: הירוקים, הליבור, ליברל דמוקרטים, שמרנים, העצמאות והמפלגה הלאומית
אספת הנבחרים של תימן

אספת הנבחרים של תימן (בערבית: مجلس النواب اليمني) היא הפרלמנט החד-ביתי של תימן. בפרלמנט התימני 301 חברים הנבחרים אחת לשש שנים בבחירות בשיטה הרובנית. מושבו של הפרלמנט בבירה צנעא.
היסטוריה

במהלך ההפגנות בתימן נגד הנשיא סאלח אישר הפרלמנט סדרת חוקי חירום שהעניקו לכוחות הביטחון כוחות משמעותיים במאסר חשודים ובמניעת הפגנות.
הבחירות האחרונות לפרלמנט נערכו ב-2003 והבחירות הבאות היו אמורות להיערך בשנת 2011 אך נדחו עקב המצב הביטחוני הרעוע בתימן. במסגרת עסקת תיווך של מדינות המפרץ הפרסי על פרישתו של סאלח ולאחר הבחירות לנשיאות תימן 2012 אמורות להתקיים בחירות לפרלמנט התימני בשנתיים הקרובות.
עם פרוץ מלחמת האזרחים בשנת 2015 פיזרו המורדים החות'ים את הפרלמנט והקימו שיטת ממשל אחרת, לפיה, תקום מועצה נשיאותית בת חמישה אנשים ומועצת עם, שתחליף את הפרלמנט שחבריו הזמניים ימונו על ידי "ועדה מהפכנית" לתקופה של שנתיים.
בחירות אחרונות

| 0 | 1 | 2 | 3 |
| --- | --- | --- | --- |
| המפלגה | קולות | % | מושבים |
| מפלגת הקונגרס הכללי של העם | 3,429,888 | 58.0 | 238 |
| ההתאחדות התימנית לרפורמה | 1,333,394 | 22.6 | 46 |
| המפלגה התימנית הסוציאליסטית | 277,223 | 3.8 | 8 |
| מפלגת העם המאוחדת הנאצריסטית | 109,480 | 1.9 | 3 |
| מפלגת הלידה מחדש הערבית | 40,377 | 0.7 | 2 |
| בלתי מפלגתיים |  |  | 4 |
| סה"כ (76% הצבעה) | 5,912,302 | 100.0 | 301 |
הערות שוליים

↑  Yemen parliament imposes state of emergency
↑  . מספר מועמדים שנבחרו כבלתי מפלגתיים הצטרפו למפלגת הקונגרס הכללי של העם או להתאחדות התימנית לרפורמה. מקורות אחרים נותנים חלוקה שונה של המושבים
| --- | --- |
בקרת זהויות :  NLI: 987007446519605171  GND: 10196469-9  LCCN: n89188621  VIAF: 138497501   WorldCat (עם VIAF): 138497501 
ערך זה הוא קצרמרבנושא רשויות מחוקקות ובנושא תימן. אתם מוזמנים לתרום לוויקיפדיה ו.
אמסטרדם (אי באוקיינוס ההודי)

| --- | --- |

 נתונים גאוגרפיים
 מיקום:  האוקיינוס ההודי 
 קואורדינטות:  37°49′33″S 77°33′17″E﻿ / ﻿37.825833333333°S 77.554722222222°E﻿ / -37.825833333333; 77.554722222222
 שטח:  55 קילומטר רבוע
 אורך:  10 קילומטר
 רוחב:  7 קילומטר
 גובה מרבי:  Mont de la Dives
 נתונים מדיניים
 מדינה:  צרפת 
 אוכלוסייה:  28
 על שם:  אמסטרדם 
 תאריך גילוי:  18 במרץ 1522 
  (למפת האוקיינוס ההודי מוגדלת) אמסטרדם(למפת האוקיינוס ההודי רגילה) אמסטרדם
 
אי אמסטרדם (בצרפתית: Île Amsterdam) הוא אי הנמצא בדרומו של האוקיינוס ההודי, בערך במרכז המשולש שיוצרים חופיה המזרחיים של אפריקה, המערביים של אוסטרליה והצפוניים של אנטארקטיקה. האי נחשב מנהלית לחלק מן הארצות הדרומיות והאנטארקטיות של צרפת. האי אמסטרדם, יחד עם האי סן פול, המרוחק ממנו 83 קילומטרים, מהווים יחדיו מחוז באותה מסגרת מנהלית. באי אין תושבים קבועים, אך בתחנת מחקר הנמצאת בו ישנם כ-30 אנשי צוות וחוקרים.
גאוגרפיה

באי אין תושבים קבועים, אך קיימת תחנת מחקר אשר נמצאת סמוך לקצהו הצפוני, ובה נמצאים כמה עשרות אנשי צוות וחוקרים. אלה מהווים אוכלוסייה מתחלפת.
גאוגרפיה > המבנה הפיזי

האי הוא אי געשי, אשר הפעילות בו נמשכת ומשנה את פניו עד ימינו. ההתפרצות הגעשית האחרונה בו אירעה ב-1792. שטח האי כ-55 קמ"ר וצורתו עגולה כמעט. עם זאת, אורכו מצפון לדרום (10 ק"מ), גדול מעט מרוחבו ממזרח למערב (7 ק"מ). פסגת ההר מון דה לה דיב (Mont de la Dives), שגובהה 867 מ', היא הנקודה הגבוהה באי. במרכז האי, מסביב לפסגה, משתרעת רמה שגובהה מעל 500 מ', ובה נמצא גם לוע ההר הגעשי. בחופו המערבי של האי מתנשאים צוקים שגובהם מעל 700 מ'.
גאוגרפיה > האקלים

האי מתאפיין באקלים ימי, כאשר פערי הטמפרטורה בין עונות השנה, ובין יום ולילה קטנים. הטמפרטורה הממוצעת היא כ-13°C, כאשר טווח הטמפרטורות נע בין 9°C ל-20°C. כמות המשקעים השנתית הממוצעת היא כ-1,100 מ"מ. כן מתאפיין האקלים באי ברוחות מערביות מתמידות ובלחות גבוהה.
החי והצומח > החי > עופות

האי אמסטרדם נחשב למקום גידול בעל חשיבות עולמית לעופות. אלבטרוס אמסטרדם הוא עוף ים אנדמי לאי. עוד עוף אנדמי לאי היה אווז אמסטרדם, אלא שהוא נכחד במהלך המאה ה-19, בין אם על ידי ציידי כלבי ים, בין אם על ידי עכברים, חולדות וחתולים, אשר הגיעו למקום באמצעות ספינות חולפות, והשמידו, קרוב לוודאי, ביצים וגוזלים. מבין העופות האחרים, אשר נמצאים באי, ניתן למצוא שחפית אנטארקטית, חמסן גדול, פינגווין מצויץ מערבי ופינגווין לבן-אוזן. מינים שונים של אסטרילדיים, חלקם נמצאים באי, וחלקם נכחדו. כן מהווה האי מקום גידול חשוב לאלבטרוס צהוב-חרטום הודי.
החי והצומח > החי > יונקים

בין היונקים באי ניתן למצוא דוב ים תת-אנטארקטי ופיל ים דרומי. כן הגיעו לאי, יחד עם ספינות שעגנו לחופיו, עכבר מצוי, חולדת החוף וחתול רחוב. עד תחילת המאה ה-21 שוטטו באי כ-2,000 בני בקר, צאצאים של מספר בהמות שהותירו אחריהם מתיישבים אשר ניסו להיאחז במקום במאה ה-19 ונטשו (ראו להלן). כיוון שברעייתם השמידו חלק נכבד מן הצמחייה המקומית, וגרמו נזק למערכת האקולוגית המקומית, בשנים 1988 ו-1989 נבנתה גדר אשר הגבילה את תפוצתם לצפון האי. כמו כן, ניצודו מדי שנה כ-50 עד 80 זכרים בוגרים, ובשרם שימש כמזון ליושבי תחנת המחקר שבאי (ראו להלן). בהמשך, כאשר נראה היה כי במקומות שבהם פסקה רעיית הבקר, התאוששה הצמחייה המקומית, הוחלט ב-2007 להשמיד את כל הבקר, למרות היות בקר זה כשלעצמו גזע נדיר של בעלי חיים ביתיים שהתפראו. ואכן, חרף התנגדויות שונות, צעד זה בוצע בין 2008 ל-2010.
החי והצומח > הצומח

תופעה ייחודית לאי היא חורשות ה-Phylica arborea, שיח או עץ הנמצא באזורים הנמוכים באי זה, בצוותא עם שרכנים. בנוסף, צומח זה מתקיים גם על האי גוף ועל האי טריסטן דה קוניה, אלא שבשני המקומות האחרים אין תפוצתו מגיעה עד כדי יצירת חורשות. בעבר תפוצת ה-Phylica arborea במקום הייתה נרחבת יותר, ולמעשה צומח זה כיסה את השטחים הנמוכים באי, אלא ששרפות שהוצתו על ידי ציידי כלבי ים דיללו את התפוצה במידה רבה. במקומות אחרים אדמת האי מכוסה בעשב.
היסטוריה

האי נתגלה ב-18 במרץ 1522 על ידי חואן סבסטיאן אלקנו, בעת שהמשיך את מסעו של פרדיננד מגלן מסביב לכדור הארץ, לאחר מותו של האחרון. עם זאת אלקנו לא קרא לאי בשם. ב-17 ביוני 1633 האי נתגלה לעיני אנתוני ון דימן (van Diemen), פקיד קולוניאלי הולנדי באותה העת, והוא קרא לו ניו אמסטרדם, על שם ספינתו, אשר מצדה נקראה כך על שם היישוב ההולנדי שהפך לימים לעיר ניו יורק. הנוסע הראשון אשר נחת על האי היה ההולנדי וילם דה פלמינג (de Vlamingh), בדצמבר 1696. כמאה שנים אחר כך, ב-28 במרץ 1792, ערך האדמירל הצרפתי ז'וזף אנטואן בריני ד'אנטרקאסטו (d'Entrecasteaux), יחד עם איאון דה קרמדק (Kermadec), סקר מקיף של החוף המזרחי. באותו זמן בקירוב טען רב החובל והסוחר הצרפתי פייר פרנסואה פרון (Péron) כי ננטש על האי כ-40 חודשים בשנים 1792 עד 1795. אולם ייתכן מאוד כי טעה בזיהוי האי, וכי המדובר באי הסמוך סן-פול. ב-11 באוקטובר 1833 נטרפה בחופי האי ספינת המפרש הבריטית 'ליידי מונרו' (Lady Munro). מבין 97 הנוסעים ואנשי הצוות, ניצלו 21, אשר נאספו כשבועיים אחר כך על ידי 'גנרל ג'קסון' (General Jackson), ספינה אמריקנית לציד כלבי ים. ב-18 בינואר 1871 נעשה ניסיון ראשון להתיישבות קבע באי. קבוצה בראשותו של חקלאי צרפתי, תושב ראוניון, בשם ארטן (Huertin), ערכה ניסיון לקיים חקלאות באי, וכן לגדל בו צאן ובקר. לאחר כשבעה חודשים, בני הקבוצה נואשו וב-19 באוגוסט הפליגו לראוניון, בהותירם את חיות המשק, כולל חמישה בני בקר, באי.
בשנת 1843 הועלה לראשונה הרעיון להכריז על בעלותה של צרפת על האי, כמו גם על האי סן-פול, אולם בשל סירובו של מושל ראוניון, הדבר נעשה רק באוקטובר 1892. ב-1924 אותם איים הפכו למושבה צרפתית, ועד 1955, נשלטו פורמלית ממדגסקר. ב-31 בדצמבר 1949 הוקמה באי תחנת מחקר, אשר מאז ועד ימינו (2016) יושביה מתחלפים. אלה עוסקים במחקרים מטאורולוגיים, אקולוגיים,  אורניתולוגיים (חקר עופות), סייסמיים ועוד. כן מופעלת מהאי תחנת רדיו לחובבים. למעשה, ספינת האספקה לתחנת המחקר היא הדרך הקונבנציונלית היחידה להגיע אליו.
בשנת 2007 העלו גורמים באופוזיציה של מאוריציוס טענה לבעלות על האיים אמסטרדם וסן-פול.
לקריאה נוספת

Cleef, Alfred van (2004). The Lost Island. Macmillan. ISBN 978-0-8050-7225-9.
Pierre François Péron, Mémoires du Capitaine Péron, sur ses Voyages aux Côtes d’Afrique, en Arabie, a l’Île d’Amsterdam, aux Îles d’Anjouan et de Mayotte, aux Côtes Nord-Oeust de l’Amérique, aux Îles Sandwich, a la Chine, etc., Paris 1824
חורשת Phylica arborea באי אמסטרדם
ארה ירוקת-כנף

| ארה ירוקת כנף |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תוכאים
תת־סדרה:: תרופודה
משפחה:: תוכיים
סוג:: ארה
מין:: ארה ירוקת-כנף
שם מדעי
 Ara chloropterus ‏גריי, 1859
תחום תפוצה


ארה ירוקת-כנף (שם מדעי: Ara chloropterus) הוא מין של תוכי ארה גדול החי באמריקה הדרומית. הוא קרוב מעט לארה ארגמנית אך צבע נוצותיו האמצעיות הוא ירוק. זה הוא מין נפוץ בפארקי תוכים שונים.
מידותיו: אורך 90-95 ס"מ ומשקל מ-1,050 עד 1,708 גרם. הוא אחד התוכים הגדולים בעולם והשני בדרום אמריקה אחרי ארה יקינתונית.
כנפי תוכי זה הן צבעוניות: אדומות בבסיס, ירוקות באמצע וכחולות בקצוות. שאר הגוף אדום כמעט לגמרי. הפנים לבנים עם פסים אדומים דקיקים. העין קטנה. המקור גדול מאד, לבן בחלקו העליון ושחור בחלקו התחתון.
תוכים אלה הם מראה נפוץ ביער האמזונאס והם מעופפים בלהקות גדולות ברחבי היער. עם זאת ציידים בלתי חוקיים מנסים לצוד אותם ולמכרם לחובבי חיות מחמד באופן לא חוקי. תוכי זה גם נפגע מכריתת יערות הגשם, אך  מצב השימור שלו הוא ללא חשש, נכון לשנת 2023.
הערות שוליים

↑  ארה ירוקת כנף באתר הרשימה האדומה של IUCN
ארות עפות ביער
Ara chloropterus
אתרוג קורפו

| אתרוג קורפו |
| --- | --- |
 "האתרוג בעל הפיטם", יוהאן כריסטוף פולקאמר (אנ')  ציור המתאר, כנראה, את האתרוג היווני. מתוך סדרת ציורי זני אתרוגים ולימונים באוסף אוניברסיטת האלה-ויטנברג
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: סבוננאים
משפחה:: פיגמיים
סוג:: הדרים
מין:: אתרוג
תת־מין:: אתרוג קורפו
שמות נוספים
 אתרוג יווני
אתרוג קורפו או אתרוג יווני (ביוונית: Κιτριά) הוא אחד משלושה זנים חומציים מתועדים של המין אתרוג (citrus medica).
עץ האתרוג היווני ופריו קטנים ביחס לזני האתרוג האחרים, וציפת הפרי חמוצה ומעט מרה. ענפי העץ בעלי ניחוח חזק.
יופיו הכללי של הפרי ביחס לזני אתרוג אחרים גרם לכך שבמשך שנים, לפחות מן המחצית השנייה של המאה ה-18, העדיפו רבים לקיים בזן זה דווקא את מצוות נטילת ארבעת המינים משום הידור מצווה, והעובדה שפיטמת הפרי מתקיימת באחוזים גבוהים, לעומת זנים אחרים בהם היא נושרת, דבר המעניק לפרי יופי מיוחד, הקנתה לו מלבד יתרון היופי והידור המצווה, גם יתרון הלכתי משמעותי שכן לפי ההלכה, אם נפל הפיטם או העוקץ בתהליך הקטיפה או לאחריו האתרוג פסול, ויש המקפידים ליטול דווקא אתרוג בעל פיטם.
במחצית השנייה של המאה ה-19 התחולל סביב זן זה של האתרוג, שגדל באי היווני קורפו ובפארגה (אנ'), ובהמשך גם במקומות סמוכים כמו אייה (אנ') ופרבזה (אנ'), ושווקו בידי סוחרים מטריאסטה בכל רחבי אירופה, פולמוס רחב היקף ששב והתחדש לאורך השנים, ובמהלכו אסרו חלק מפוסקי ההלכה את השימוש באתרוגים אלו (או חלקם)  מסיבות שונות, ביניהן טענות להיותם מורכבים עם מינים אחרים שאינם אתרוג, וטענות לזיופים שנעשו בידי המשווקים.
בארץ ישראל - פרדס מונטיפיורי, חודש גידול האתרוגים בידי יהודים - הרב יהודה מרגוזה והקהילה הספרדית ביפו, מגרעיניהם של אתרוגים שנשלחו מקורפו לראשון לציון. יבול האתרוגים היפואי שווק לחוץ-לארץ והתחרה באתרוגי אום אל-פחם ששימשו את יהודי ארץ ישראל והתפוצות מאות בשנים. בתקופת הפולמוס פרסם בית הדין של העדה החרדית בירושלים "קול קורא" המעלה את החשש שאתרוגי יפו מורכבים ולכן פסולים וקורא להעדיף את "אתרוגי ארץ ישראל".
אליפות אירופה בכדורסל 1961

| --- | --- |
 תאריך התחלה:  29 באפריל 1961
 תאריך סיום:  8 במאי 1961
 מספר משתתפות:  19
 מארחת:  יוגוסלביה
 ערים מארחות:  בלגרד
 זוכה:  ברית המועצות ברית המועצות
 השחקן המצטיין:  רדיבוי קוראץ' יוגוסלביה
 מלך הסלים:  רדיבוי קוראץ' יוגוסלביה  24.0 למשחק
 → 19591963 ←
 
אליפות אירופה בכדורסל 1961 הידועה גם בשם יורובאסקט 1961 היא האליפות ה-12 שנערכה על ידי פיב"א אירופה.
הטורניר נערך בבלגרד, יוגוסלביה.
באליפות זו זכתה נבחרת ברית המועצות בתואר, בפעם השישית בתולדותיה (שלישית ברציפות).
רדיבוי קוראץ' (יוגוסלביה יוגוסלביה) זכה בתואר מלך הסלים של האליפות בפעם השנייה ברציפות וזכה גם בתואר השחקן המצטיין.
שיטת המשחקים

19 הנבחרות הוגרלו לשישה בתים בני 3–4 נבחרות כל אחד. שתי הראשונות מכל בית העפילו לבתי חצי הגמר שנערך בשיטת ליגה. ארבע הנבחרות שסיימו בשני המקומות הראשונים מכל בית התחרו ביניהן בשיטת פלייאוף.
השלב המוקדם > בית א

| נבחרת | משחקים | נ' | הפ' | קליעה | ספיגה | הפרש | נקודות |
| --- | --- | --- | --- | --- | --- | --- | --- |
| יוגוסלביה יוגוסלביה | 3 | 3 | 0 | 280 | 182 | 98 | 6 |
| פולין פולין | 3 | 2 | 1 | 222 | 152 | 70 | 5 |
| יוון יוון | 3 | 1 | 2 | 181 | 206 | 25- | 4 |
| אנגליה אנגליה | 3 | 0 | 3 | 135 | 278 | 143- | 3 |
השלב המוקדם > בית ב

| נבחרת | משחקים | נ' | הפ' | קליעה | ספיגה | הפרש | נקודות |
| --- | --- | --- | --- | --- | --- | --- | --- |
| גרמניה המזרחית גרמניה המזרחית | 2 | 2 | 0 | 141 | 127 | 14 | 4 |
| הונגריה הונגריה | 2 | 1 | 1 | 128 | 122 | 6 | 3 |
| פינלנד פינלנד | 2 | 0 | 2 | 122 | 142 | 20- | 2 |
השלב המוקדם > בית ג

| נבחרת | משחקים | נ' | הפ' | קליעה | ספיגה | הפרש | נקודות |
| --- | --- | --- | --- | --- | --- | --- | --- |
|  ברית המועצות | 2 | 2 | 0 | 171 | 97 | 74 | 4 |
| בלגיה בלגיה | 2 | 1 | 1 | 118 | 156 | 38- | 3 |
| ספרד 1939 ספרד | 2 | 0 | 2 | 116 | 152 | 36- | 2 |
השלב המוקדם > בית ד

| נבחרת | משחקים | נ' | הפ' | קליעה | ספיגה | הפרש | נקודות |
| --- | --- | --- | --- | --- | --- | --- | --- |
|  בולגריה | 2 | 2 | 0 | 118 | 89 | 29 | 4 |
| ישראל ישראל | 2 | 1 | 1 | 112 | 89 | 23 | 3 |
| גרמניה המערבית גרמניה המערבית | 2 | 0 | 2 | 88 | 140 | 52- | 2 |
בית ה

| נבחרת | משחקים | נ' | הפ' | קליעה | ספיגה | הפרש | נקודות |
| --- | --- | --- | --- | --- | --- | --- | --- |
| טורקיה טורקיה | 2 | 2 | 0 | 132 | 110 | 22 | 4 |
| צ'כוסלובקיה צ'כוסלובקיה | 2 | 1 | 1 | 128 | 110 | 18 | 3 |
| שוודיה שוודיה | 2 | 0 | 2 | 73 | 113 | 40- | 2 |
בית ו

| נבחרת | משחקים | נ' | הפ' | קליעה | ספיגה | הפרש | נקודות |
| --- | --- | --- | --- | --- | --- | --- | --- |
| רומניה (1952-1965) רומניה | 2 | 2 | 0 | 152 | 132 | 20 | 4 |
| צרפת צרפת | 2 | 1 | 1 | 157 | 122 | 35 | 3 |
| הולנד הולנד | 2 | 0 | 2 | 120 | 175 | 55- | 2 |
שלב חצי הגמר > בית 1

| נבחרת | משחקים | נ' | הפ' | קליעה | ספיגה | הפרש | נקודות |
| --- | --- | --- | --- | --- | --- | --- | --- |
|  ברית המועצות | 5 | 5 | 0 | 395 | 230 | 165 | 10 |
| יוגוסלביה יוגוסלביה | 5 | 4 | 1 | 369 | 340 | 29 | 9 |
| בלגיה בלגיה | 5 | 3 | 2 | 303 | 358 | 55- | 8 |
| הונגריה הונגריה | 5 | 1 | 4 | 272 | 333 | 61- | 6 |
| פולין פולין | 5 | 1 | 4 | 307 | 329 | 22- | 6 |
| גרמניה המזרחית גרמניה המזרחית | 5 | 1 | 4 | 311 | 367 | 56- | 6 |
שלב חצי הגמר > בית 2

| נבחרת | משחקים | נ' | הפ' | קליעה | ספיגה | הפרש | נקודות |
| --- | --- | --- | --- | --- | --- | --- | --- |
| צרפת צרפת | 5 | 4 | 1 | 341 | 286 | 55 | 9 |
|  בולגריה | 5 | 4 | 1 | 291 | 281 | 10 | 9 |
| רומניה (1952-1965) רומניה | 5 | 4 | 1 | 286 | 269 | 17 | 9 |
| צ'כוסלובקיה צ'כוסלובקיה | 5 | 1 | 4 | 308 | 311 | 3- | 6 |
| טורקיה טורקיה | 5 | 1 | 4 | 287 | 311 | 24- | 6 |
| ישראל ישראל | 5 | 1 | 4 | 233 | 288 | 55- | 6 |
שלב המדליות

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | חצי הגמר | חצי הגמר |  |  | גמר | גמר |  |

|  | 11 באוקטובר | 11 באוקטובר |  |  |  |  |  |
|  |  יוגוסלביהיוגוסלביה |  75 |   |  |  |  |  |
|  |  צרפת צרפת |  65 |   |  |  |  |  |
|  |   |  |   |  |  |  |  |
|  |  |  |  |  | 13 באוקטובר | 13 באוקטובר |  |
|  |   |   |   |   |  יוגוסלביהיוגוסלביה |  53 |  |
|  |   |   |   |   |  ברית המועצותברית המועצות |  60 |  |

|  |  |  |   |  |  |  |  |
|  |  |  |  |  | מקום 3 | מקום 3 |  |
|  | 11 באוקטובר | 11 באוקטובר |   |  | 13 באוקטובר | 13 באוקטובר |  |
|  |  ברית המועצותברית המועצות |  77 |   |  |  בולגריהבולגריה |  55  |  |
|  |  בולגריהבולגריה |  54 |   |  |  צרפת צרפת |  46 |  |
משחק הגמר

| 0 | 1 | 2 | 3 | 4 |
| --- | --- | --- | --- | --- |
| 8 במאי 1961 |  ברית המועצות | 53:60 | יוגוסלביה יוגוסלביה | אולם הספורט, בלגרד צופים: 12,000 שיפוט: לארס-אריק פרסבו (שוודיה),  ארווין קאסאי (הונגריה) |
| 8 במאי 1961 | יאניס קרומינש (18) |  | איבו דנאו (18) | אולם הספורט, בלגרד צופים: 12,000 שיפוט: לארס-אריק פרסבו (שוודיה),  ארווין קאסאי (הונגריה) |
דירוג סופי

ברית המועצות
יוגוסלביה יוגוסלביה
בולגריה
צרפת צרפת
צ'כוסלובקיה צ'כוסלובקיה
הונגריה הונגריה
רומניה (1952-1965) רומניה
בלגיה בלגיה
פולין פולין
טורקיה טורקיה
ישראל ישראל
גרמניה המזרחית גרמניה המזרחית
ספרד 1939 ספרד
פינלנד פינלנד
הולנד הולנד
גרמניה המערבית גרמניה המערבית
יוון יוון
שוודיה שוודיה
אנגליה אנגליה
ארי לנוקס

| --- | --- |

 לידה:  26 במרץ 1991 (בת 33) וירג'יניה, ארצות הברית
 שם לידה:  קורטני שאנדה סלטר
 מוקד פעילות:  ארצות הברית 
 תקופת הפעילות:  מ-2012
 מקום לימודים:  בית הספר לאמנויות דיוק אלינגטון 
 עיסוק:  זמרת, פזמונאית
 סוגה:  R&B • מוזיקת נשמה • נאו סול
 חברת תקליטים:  דרימוויל רקורדס • אינטרסקופ רקורדס
 שיתופי פעולה בולטים:  ג'יי קול, באס, JID, דוג'ה קאט
 www.arilennox.com
 פרופיל ב-IMDb
 
קורטני שאנדה סלטר (באנגלית: Courtney Shanade Salter; נולדה ב-26 במרץ 1991), ידועה בשם הבמה ארי לנוקס (Ari Lennox) היא זמרת ופזמונאית אמריקאית.
קריירה

ארי לנוקס החלה להעלות את המוזיקה שלה לאינטרנט בשנת 2012. ב-2013 הוציאה את מיקסטייפ הבכורה שלה, Five Finger Discount.
ב-8 בדצמבר 2015 הוכרז כי חתמה לנוקס בחברת התקליטים של הראפר ג'יי קול, דרימוויל רקורדס. ב-21 באוקטובר 2016 היא הופיעה באלבום השיתופי של החברה, Revenge of the Dreamers II, ברצועה "Backseat" יחד עם הראפר קוז.
ב-21 באוקטובר 2016 הוציאה את מיני-אלבום הבכורה שלה, Pho. באותה שנה, התארחה בשיר "Change" של ג'יי קול, מתוך אלבומו, 4 Your Eyez Only.
ב-7 במאי 2019, הוציאה את אלבום הבכורה שלה, Shea Butter Baby. האלבום זכה לתשבחות רבות והגיע בשיאו למקום ה-38 במצעד אלבומי ה-R&B/היפ-הופ. ב-27 במרץ 2020 הוציאה את מיני-אלבום הרמיקסים Shea Butter Baby (Remix EP), הכולל רמיקסים לשלושה שירים מתוך האלבום, בהשתתפות דוג'ה קאט, סמינו ודורנד ברנר.
דיסקוגרפיה > אלבומי אולפן

2019: Shea Butter Baby
דיסקוגרפיה > מיני-אלבומים

2013: Ariography
2016: Pho
2020: Shea Butter Baby (Remix EP)
דיסקוגרפיה > מיקסטייפים

2012: Five Finger Discount
הערות שוליים

↑  Ari Lennox | Biography & History, AllMusic (באנגלית)
↑  J. Cole Signs Two New Artists to Dreamville Records, Complex (באנגלית)
↑  HipHopDX - https://hiphopdx.com, J. Cole x Dreamville "Revenge Of The Dreamers II" Cover Art, Tracklist & Album Stream, HipHopDX, ‏2015-12-10
↑  Interscope Geffen A&M, Dreamville's Ari Lennox Releasing New EP, www.prnewswire.com (באנגלית)
↑  J. Cole Announces 4 Your Eyez Only Tour: See the Dates, Billboard, ‏2017-02-21
↑  Ari Lennox's Grown And Sexy Energy Wins NYC Tour Stop, Vibe, ‏2019-06-06 (באנגלית)
↑  Ari Lennox, Billboard
↑  Mira B, Ari Lennox Announces 'Shea Butter Baby' Remix EP, The Source, ‏2020-03-25 (באנגלית)
| --- | --- |
בקרת זהויות :  GND: 1196132720  ISNI: 0000 0004 7830 5402  MusicBrainz: 6fe9125b-bd80-4704-9084-56bc7e07e48f  VIAF: 3771157040169267040004   WorldCat (עם VIAF): 3771157040169267040004
ארמייה טביליסי

"ארמייה" טביליסי (בגאורגית: არმია" თბილისი") היא קבוצת כדורסל גאורגית מהעיר טביליסי. המשחקת בליגת העל הגאורגית.